ພວກນັກ​ເຄຶ່ອນ​ໄຫວ ອິສລາມ ​ຈູດ​ເຮືອນ​ຊານ ​ປະ​ທ້ວງ​ການ ປະຫານ​ຊີວິດ​ ຜູ້​ນໍາ​ຝ່າຍຄ້ານ (ສະໄລດ໌)
ນັກ​ເຄຶ່ອນ​ໄຫວອິສລາມ ໃນບັງກລາແດສ ​ຈູດ​ເຮືອນ​ຊານແລະຮ້ານ​ຄ້າ ​ປະ​ທ້ວງ​ການປະຫານ​ຊີວິດ ​ຜູ້​ນໍາ​ຄົນ​ນຶ່ງ ທີ່​​ສານເຫັນ​ວ່າ ​ມີ​ຄວາມ​ຜິດ​ ຖານກໍ່​ອາຊະຍາກຳ​ສົງ​ຄາມ.
ບັນດານັກເຄຶ່ອນໄຫວ ອິສລາມ ໄດ້ພາກັນຈູດເຮືອນຊານ ແລະ ຮ້ານຄ້າ ໃນວັນສຸກມື້ນີ້ ເພື່ອປະທ້ວງການ ປະຫານຊີວິດຜູ້ນໍາ ຄົນນຶ່ງຂອງເຂົາເຈົ້າ ທີ່ເຫັນວ່າມີຄວາມຜິດດ້ານອາດຊະຍາ ກຳສົງຄາມ ທ່ານ Abdul Qader Mollah ໄດ້ຖືກແຂວນຄໍໃນຕອນແລງ ຂອງ ວັນພະຫັດວານນີ້ ຫລັງຈາກສານສູງສຸດ ໄດ້ປະຕິເສດຕໍ່ ຄໍາອຸທອນຂອງລາວ ໃນນາທີສຸດທ້າຍ ຫລັງຈາກນັ້ນບໍ່ດົນທໍ່ໃດ ສື່ມວນຊົນຂອງບັງກລາແດສ ກໍລາຍ ງານວ່າ ໄດ້ມີການໂຈມຕີຈູດເລົາເຜົາໃໝ້ຕໍ່ເນຶ່ອງກັນ ແລະມີ ການປະທະກັນລະຫວ່າງຕໍາຫລວດ ກັບພວກປະທ້ວງອິສລາມ ເຮັດໃຫ້ຢ່າງໜ້ອຍສາມຄົນເສຍຊິວິດ ລາຍງານເວົ້າວ່າ ການໂຈມຕີສ່ວນຫລາຍ ແມ່ນແນໃສ່ ຜູ້ສະ ໜັບສະໜູນຝ່າຍລັຖບານແລະຊາວຮິນດູເຜົ່ານ້ອຍ ຊຶ່ງຫລາຍ ຄົນພາກັນເຂົ້າຂ້າງກັບ ນາຍົກລັດຖະມົນຕີ ທ່ານ Sheikh Hasina ແລະສັນລະເສີນ ການປະຫານຊີວິດນັ້ນ ນັກຂ່າວ ວີໂອເອ ຄົນນຶ່ງທີ່ເມືອງຫລວງ Dhaka ກ່າວໃນວັນພະຫັດວານນີ້ວ່າ ມີການ ຮັກສາຄວາມປອດໄພຢ່າງໜາແໜ້ນຢູ່ໃນເມືອງ ໃນຂະນະທີ່ສະຖານນະການຍັງເຄັ່ງ ຕຶງ ພັກ Mollah Jamaat-e-Islami ໄດ້ຮຽກຮ້ອງໃຫ້ມີການປະທ້ວງທົ່ວປະເທດ ໃນ ວັນອາທິດມື້ຮືນີ້ ທ່ານ Mollah ໄດ້ຖືກລົງໂທດ ໃນຖານກະທໍາຜິດ ໂທດກໍາສົງຄາມ ໃນລະຫວ່າງສົງ ຄາມກອບເອກກະລາດ ຕ້ານ ປາກິສຖານ ໃນປີ 1971 ບັນດານັກວິຈານ ຢ້ານວ່າ ການປະຫານຊີວິດຊອງນີ້ ອາດເປັນການລິເລີ້ມ ຟື້ນຄອງໃໝ່ຂອງຄວາມຮຸນແຮງທາງ ການເມືອງ ກ່ອນໜ້າການເລືອກຕັ້ງແຫ່ງຊາດ ທີ່ຈະມີຂຶ້ນໃນເດືອນໜ້ານີ້